laion/Wikipedia-Exotic huggingface dataset:
The Revelers

The Revelers (מאנגלית: המתהוללים) היה אנסמבל ווקאלי אמריקאי, שביצע בטכניקה של "הרמוניה צפופה" ופעל בשנות העשרים והשלושים של המאה ה-20. חברי ההרכב המקורי משנת 1925 היו הטנורים אנקלין באור, לואיס ג'יימס, הבריטון אליוט שאו, הבאס וילפרד גלן והפסנתרן אד סמייל. בשנת 1926 הוחלף סמייל בפרנק בלאק. בשנת 1927 הופיע הלהקה בסרט קצת בשם The Revelers. ההרכב שימש כהשראה להקמת האנסמבל הקולי הידוע קומדיאן הרמוניסטס. מדיה וקבצים בנושא The Revelers בוויקישיתוף אודות ההרכב, באתר היכל התהילה של ההרכבים הקוליים The Revelers, באתר MusicBrainz (באנגלית) The Revelers, באתר Discogs (באנגלית) The Revelers, באתר Songkick (באנגלית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
פתחי ערפאת

פתחי ערפאת (ערבית: فتحي عرفات; 11 בינואר 1933 - 1 בדצמבר 2004) היה רופא פלסטיני, מייסדו של הסהר האדום הפלסטיני ומנהלו במשך שנים ארוכות. פתחי נולד בקהיר, מצרים, והיה אחיו הצעיר של יאסר ערפאת. הוא למד רפואה באוניברסיטת קהיר בין השנים 1950 ל-1957 ולאחר מכן עבד כרופא בקהיר, בכווית ובירדן. בשנת 1968 נהיה חבר במועצה הלאומית הפלסטינית. משנת 1968 שימש כנשיא האיגוד הכללי הפלסטיני של הרופאים והרוקחים. שימש כנציג הפלסטיני בארגון הבריאות העולמי בז'נבה משנת 1982. משנת 1992 שימש כנשיא האקדמיה הפלסטינית למדע וטכנולוגיה וכן כנשיא המועצה הפלסטינית הגבוהה לבריאות. פתחי ערפאת מת בבית חולים בקהיר בדצמבר 2004, כחודש לאחר פטירת אחיו הגדול יאסר, בזמן שקיבל טיפולים נגד סרטן הקיבה וסרטן המעי הגס. הותיר אחריו את רעייתו, נאדיה (רופאה מנתחת), בן ובת. Dr Fathi Arafat - Refugee camp doctor and trusted aide to his brother Yasser, האינדפנדנט Tim Bullamore Fathi Arafat ג'ואן פיטרס, מאז ומקדם, עמ' 506, הערה 20: מגזין טיים מן ה-14 באפריל 1980 קובע כי פתחי "נולד בעיר העתיקה בירושלים".
יועץ עסקי

יועץ עסקי הוא כל אדם העוסק במתן שרותי ייעוץ בתחום תכנון, קביעת מדיניות וליווי פעילויות עסקיות. היועץ העסקי הוא בעל ידע והשכלה רחבה בתחומי הניהול והעסקים, כשמקובלות התמחויות רבות ושונות כגון: שיווק, מימון, עסקים משפחתיים, לוגיסטיקה, מערכות מידע, אסטרטגיה, שיקום והבראת עסקים, קמעונאות, עסקים קטנים ובינוניים ועוד. בנוסף קיימות התמחויות לפי תעשייה כגון: מלאכה זעירה, תעשייה מסורתית והיי-טק. כחלק מהתהליך היועץ ראשית יבחן את המצב הקיים בחברה או בארגון (בתחום הכלכלי, בדרכי העבודה של החברה ובפוטנציאל הגלום בעסק). לאחר מכן היעדים אליהם שואף הארגון להגיע ויחד יבנו תוכנית עבודה שתוביל להשגת היעדים באמצעות כלים ניהוליים, נקודות הסתכלות חדשות על בעיות קיימות ועוד. תהליך הייעוץ נעשה בדרך כלל בשלבים, באמצעות פגישות עבודה בתדירות קבועה. תחום הייעוץ הניהולי כולל מגוון רחב של דיסציפלינות הרלוונטיות לניהולם של ארגונים עסקיים ו\או ציבוריים, ובהן ייעוץ אסטרטגי, ייעוץ עסקי, ייעוץ כלכלי, ייעוץ ארגוני, ייעוץ בתחומים כמערכות מידע, ניהול לאיכות כוללת, שירות וניהול קשרי לקוחות - וכיוצא בזה. בישראל קיימת פעילות ענפה בתחומים אלו לאורך עשרות שנים הן על ידי המט"ים (מרכזי טיפוח יזמות) והן על ידי יועצים עצמאים וחברות ייעוץ פרטיות. לשכת היועצים העסקיים והניהוליים בישראל - מהווה את הגוף היציג של היועצים העסקיים והניהוליים בישראל והיא חברה מן המניין בארגון הגג ל.ה.ב (לשכת ארגוני העצמאים והעסקים בישראל). נכון ל-2018, תחום הייעוץ העסקי אינו מוסדר בחוק בישראל, אלא נמצא בשלבי חקיקה ומפורט בהגדרת מקצוע הייעוץ העסקי בישראל (מתוך הצעת חוק הסדרת הייעוץ בייעוץ עסקי, התשס"ז-2007) איסור ייעוץ בלא רישיון. תנאי הסף ליועץ עסקי החבר בלשכת היועצים העסקיים והניהוליים בישראל כוללים: יועץ עסקי יהיה אקדמאי בתחומי הכלכלה, מנהל עסקים, פסיכולוגיה, התנהגות ארגונית, תעשייה וניהול או חשבונאות, במוסד המוכר על ידי המועצה להשכלה גבוהה ובעל ניסיון של 3 שנים בניהול עסק בתחומו ו/או מתן ייעוץ עסקי, כשלפחות מחצית מתקופת הניסיון המקצועי הייתה בישראל. בעל תואר אקדמי אחר יוכר כיועץ עסקי, במידה והיו לו 6 שנות ניסיון מקצועי בתחומו, כשלפחות מחצית מתקופת הניסיון המקצועי הייתה בישראל. אדם ללא תואר אקדמי יוכר כיועץ עסקי, במידה ולו 10 שנות ניסיון מקצועי בתחומו, כשלפחות מחצית מתקופת הניסיון המקצועי הייתה בישראל. תושב ישראל שמלאו לו 21 שנים. ייעוץ אסטרטגי עסק לשכת היועצים העסקיים והניהוליים בישראל לשכת ארגוני העצמאים והעסקים בישראל הצעת חוק הסדרת הייעוץ בייעוץ עסקי, התשס"ז-2007 [1] תנאי סף - לשכת היועצים בישראל [2]
Ultra HDTV

אולטרה HD (ידוע גם כ-UHD, ‏Ultra High Definition (HD), ‏UHDTV, ‏Ultra HD television, 4K ו-Super Hi-Vision) הוא תקן לשידור טלוויזיה ברזולוציה גבוהה. שני הפורמטים שלו הם: 4K UHD ‏ (2160p) ו- 8K UHD ‏(4320p). התקן אושר על ידי איגוד הטלקומוניקציה הבינלאומי ובאוקטובר 2012 התקבל על ידי ארגון התקינה CEA האמריקאי. התקן תומך בטווח צבעים רחב לפי תקן חדש וקצב רענון של 120 תמוניות בשנייה. בהשוואה לגודל תמונה בפיקסלים בשידור HDTV ‏(1080×1920), בשידור UHDTV ברזולוצית 4K כמות הפיקסלים גדולה פי 4 (2160×3840) משידורי Full HD, ובשידור UHDTV ברזולוצית 8K כמות הפיקסלים תהיה גדולה פי 16 (4320×7680) משידורי Full HD. רוחב הפס הנדרש לשידורי טלוויזיה ב-Ultra HDTV הוא לא פחות מ-24Mbps. ב-2012 ו-2013 התחילו יצרניות טלוויזיה שונות, כגון סמסונג, סוני ו-LG אלקטרוניקה למכור טלוויזיות Ultra HDTV. בכנס ה-CES ב-2016 הציגה לראשונה חברת LG טלוויזיות שתומכות ב-8K, הדור הבא של טכנולוגיית האולטרה HD. 4K 8K מדיה וקבצים בנושא Ultra HDTV בוויקישיתוף "Consumer Electronics Industry Announces Ultra High-Definition". CEA. 2012-10-18. אורכב מ-המקור ב-2012-10-21. נבדק ב-2012-10-20. George Winslow (2012-10-18). "CEA Votes for Ultra High-Definition". Broadcasting & Cable. נבדק ב-2012-10-20. Chris Tribbey (2012-10-18). "Consumer Electronics Association Gives 4K a Name". homemediamagazine.com. אורכב מ-המקור ב-2012-10-21. נבדק ב-2012-10-22. Richard Lawler (2012-09-06). "LG's 84-inch 4K ultra high definition TV goes on sale in the US next month for $19,999". Engadget. נבדק ב-2012-10-26. Mike Snider (2012-10-25). "New Ultra HD TVs arrive in stores". USA Today. נבדק ב-2012-10-26. Julie Jacobson (2012-10-25). "Street Price set at $16,999 for LG's 84-in 4K Ultra HD TV". CEPro. אורכב מ-המקור ב-2014-01-02. נבדק ב-2012-10-26. "מסכי ה-8K כבר פה: LG מציגה את דור המסכים הבא שלה". גיקטיים. 2016-01-03. נבדק ב-2016-12-02. ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
מייק ניואל

מיכאל קורמק "מייק" ניואל, (באנגלית: Michael Cormac "Mike" Newell; נולד ב-28 במרץ 1942) הוא במאי ומפיק סרטים בריטי. לאחר יציאתו לאקרנים של "הארי פוטר וגביע האש" ב-2005, הפך ניואל לבמאי השלישי המצליח ביותר בשנים האחרונות, לאחר כריסטופר נולאן ודייוויד ייטס, על פי השנתון הסטטיסטי של מועצת הקולנוע הבריטית ב-2010. ניואל נולד בסנט אולבנס במחוז הרטפורדשייר בדרום מזרח אנגליה, כבנם של שחקנים חובבים. הוא התחנך בבית ספר סנט ובמגדלנה קולג', קיימברידג'. לאחר מכן השתתף בקורס בן 3 שנים בגרנדה טלוויזיה, מתוך כוונה להיכנס לתחום התיאטרון. ניואל ביים תוכניות טלוויזיה בריטיות שונות, החל משנות השישים של המאה ה-20 (כמו "ספינדו" ב-1968). הוא המשיך כבמאי סרטים וידוע כמפיקם של סרט האימה "התעוררות" (1980) ו"דם רע" (1981), אודות רוצח ניו זילנדי. הסרט הראשון שביים היה "האיש במסכת הברזל", אשר נחשב ככישלון באותה תקופה. הסרט היה מיועד לטלוויזיה, ונוצר ב-1977. סרטו הראשון שזכה לביקורת חיובית היה "לרקוד עם זר" (1985), דרמה ביוגרפית בכיכובה של מירנדה ריצ'רדסון ששיחקה את רות אליס, האישה האחרונה שנתלתה בבריטניה הגדולה. על בימוי סרט זה זכה ניואל בפרס הנוער בפסטיבל הסרטים בקאן בשנת 1985. ניואל המשיך בהצלחותיו בקולנוע עם "אפריל קסום" (1992), עיבוד של הרומן "האפריל הקסום". מירנדה ריצ'רדסון זכתה בפרס גלובוס הזהב לשחקנית הטובה ביותר, וג'והן פולירייט זכתה בגלובוס הזהב כשחקנית המשנה הטובה ביותר. הקומדיה "ארבע חתונות ולוויה אחת" (1994) בבימויו זכתה גם היא לביקורת חיובית, וזכתה בפרסים רבים, כמו פרס סזאר (הקומדיה הזרה הטובה ביותר), פרס גלובוס הזהב, ועוד. מאז ההפקות גורפות הפרסים שלו, ביים ניואל מספר סרטים בהוליווד, כמו "דוני בראסקו" (1997), "דוחפים פח" (1999) ו"חיוך של מונה ליזה" (2003). ב-2005 הפך ניואל לבמאי הבריטי הראשון בסדרת סרטי הארי פוטר. ניואל ביים את "הארי פוטר וגביע האש", הרביעי בסדרה, סרט שזכה להצלחה ברחבי העולם. ניואל נשמע כקריין רדיו בתחילת הסרט. ב-2005 קיבל ניואל 'דוקטור של כבוד' לאומנות, על ידי אוניברסיטת הרטפורדשייר, סנט אולבנס, מקום הולדתו. ב-2007 הוא ביים את "אהבה בימי כולרה", וב-2010 את "הנסיך הפרסי: חולות הזמן". בפברואר 2011 חבר מייק ניואל לג'יי קיי רולינג, דייוויד היימן, דייוויד ברון, דייוויד ייטס, אלפונסו קוארון, רופרט גרינט ואמה ווטסון בזכייה בפרס לתרומה משמעותית לקולנוע הבריטי של מיכאל בלקון, מטעם הזכיינית של סרטי הארי פוטר, בטקס הענקת פרסי האקדמיה הבריטית לקולנוע. בשנת 2018 ביים את הדרמה ההיסטורית "מועדון גרנזי לספרות ולפאי קליפות תפודים", אשר מבוסס על ספר באותו שם ומככבים בו לילי ג'יימס ומיכיל האוסמן. מדיה וקבצים בנושא מייק ניואל בוויקישיתוף מייק ניואל, במסד הנתונים הקולנועיים IMDb (באנגלית) מייק ניואל, באתר "אידיבי", מאגר הידע העברי לקולנוע ישראלי ועולמי מייק ניואל, באתר AllMovie (באנגלית) מייק ניואל, באתר Box Office Mojo (באנגלית) מייק ניואל, במסד הנתונים הקולנועיים KinoPoisk (ברוסית) מייק ניואל, באתר MusicBrainz (באנגלית) מייק ניואל, באתר Discogs (באנגלית) מייק ניואל, באתר Songkick (באנגלית)
קופה אמריקה 2007

קופה אמריקה 2007 (בספרדית: 2007 Copa América), טורניר הקופה אמריקה ה-42, נערך בין ה-26 ביוני ל-15 ביולי 2007 בוונצואלה, לראשונה בתולדות הטורניר. בטורניר זכתה נבחרת ברזיל לאחר שגברה בגמר הטורניר על נבחרת ארגנטינה בתוצאה 3-0, ובכך השלימה זכייה שמינית בתואר. למקום השלישי הגיעה נבחרת מקסיקו לאחר שגברה בתוצאה 3-1 על נבחרת אורוגוואי במשחק על המקום השלישי. הזכייה בטורניר הקנתה לנבחרת ברזיל את הזכות להשתתף בגביע הקונפדרציות 2009 בו גם זכתה. המקום השלישי משחק הגמר נבחרת הטורניר: מדיה וקבצים בנושא קופה אמריקה 2007 בוויקישיתוף קופה אמריקה 2007 בארכיון rsssf Diario AS, Robinho disputará a Messi y Riquelme la Copa América y el MVP del torneo, AS.com, ‏14 July 2007 Charting Lionel Messi's International Highs and Lows with Argentina, Bleacher Report La República, El once ideal de la Copa América, larepublica.pe, ‏15 July 2007
אגליקון

אגליקון (באנגלית: aglycon או aglycone) נקרא גם גנין (באנגלית: genin) היא התרכובת האורגנית שנוצרת כשמחליפים את קבוצת הגליקוזיל (אנ') שבגליקוזיד באטום מימן. על פי רוב, אגליקונים הם שיירים של כוהלים ארומטיים, אך ישנם גם אגליקונים הנגזרים מתרכובות אורגניות אחרות כמו פורין, פירימידין ועוד. מדיה וקבצים בנושא אגליקון בוויקישיתוף ערך זה הוא קצרמר בנושא כימיה. אתם מוזמנים לתרום לוויקיפדיה ולהרחיב אותו.
ורנר ישראל

ורנר ישראל (באנגלית: Werner Israel;‏ 4 באוקטובר 1931 - 18 במאי 2022) היה פיזיקאי יהודי קנדי. נולד בברלין למשפחה יהודית וגדל בקייפטאון. כשהיה בן תשע חלו שני הוריו, ויחד עם אחיו הוא נשלח לבית היתומים היהודי בקייפטאון לארבע שנים. בגיל צעיר החל ללמוד מתמטיקה ופיזיקה. הוא קיבל תואר ראשון בשנת 1951 ותואר שני ב-1954 מאוניברסיטת קייפטאון. בשנת 1960 סיים דוקטורט בטריניטי קולג' שבדבלין. בשנת 1958 החל ללמד באוניברסיטת אלברטה שבקנדה ושם פעל עד לפרישתו בשנת 1996. באותה שנה התמנה לפרופסור נלווה באוניברסיטת ויקטוריה. ישראל נודע בזכות תרומתו לתחום האסטרונומיה דרך מחקריו בנושאי חורים שחורים, מושג אופק האירועים וחורים שחורים סטטים. כמו כן פרסם מחקרים בנושא תורת היחסות, קוסמולוגיה, תרמודינמיקה יחסותית וכבידה קוונטית. נפטר בויקטוריה ב-18 במאי 2022. ורנר ישראל, באתר פרויקט הגנאלוגיה במתמטיקה ערך זה הוא קצרמר בנושא אישים ובנושא פיזיקה. אתם מוזמנים לתרום לוויקיפדיה ולהרחיב אותו.
לשכת היועצים העסקיים והניהוליים בישראל

לשכת היועצים העסקיים והניהוליים בישראל (ל.י.ה.י) היא אגודה מקצועית המהווה את הגוף היציג בישראל ליועצים עסקיים ומתפקדת כמוסד התנדבותי המאגד ומייצג את כלל היועצים העסקיים והניהוליים בישראל. הלשכה הוקמה בשנת 1998 כעמותה ללא כוונת על ידי נשיאה המייסד, יעקב קופרברג. זו נועדה לייצג ולאגד את היועצים העסקיים והניהוליים העצמאיים ופועלת לקידום נושאים רלוונטיים, ביניהם: קביעת קריטריונים לרישוי העיסוק בתחום הייעוץ העסקי והניהולי, קידום ההכרה והמודעות הציבורית שבחשיבות המקצוע ולביסוס מעמדם הציבורי של היועצים העסקיים והניהוליים בישראל, קורסים והשתלמויות מקצועיות, ימי עיון, חוזרים מקצועיים, כנסים ומפגשי יועצים. בנוסף הקימה הלשכה ועדת גישור וייסדה נציבות תלונות הציבור לגבי שירות ייעוץ עסקי וניהולי בישראל. בדומה ללשכות מקצועיות אחרות כגון לשכת רואי חשבון, ולשכת עורכי הדין, מהווה ל.י.ה.י את הגוף היציג של היועצים העסקיים והניהוליים בישראל והיא חברה מן המניין בארגון הגג ל.ה.ב (לשכת ארגוני העצמאים והעסקים בישראל). לשכת היועצים העסקיים התקבלה בשנת 2014 כחברה בארגון הבינלאומי ICMCI. יועץ עסקי ייעוץ אסטרטגי ניהול עסק לשכת היועצים העסקיים והניהוליים בישראל לשכת ארגוני העצמאים והעסקים בישראל היסטורית הלשכה באתר הלשכה אודות לשכת היועצים העסקיים - לשכת היועצים העסקיים בישראל [1] ארגונים חברים בלהב - לשכת ארגוני העצמאים בישראל [2] פירוט הנהלת הלשכה, אתר לשכת היועצים העסקיים והניהוליים בישראל
M39

M39 (מ-Messier 39, או NGC 7092) הוא צביר פתוח בקבוצת הכוכבים ברבור הנמצא במרחק של כ-825 שנות אור ממערכת השמש ומכיל לפחות 30 כוכבים. הצביר התגלה על ידי שארל מסיה ב-24 באוקטובר 1764 והוכנס לקטלוג מסיה כשהוא מתואר כצביר של כוכבים ללא ערפילית. עוד לפניו, בשנת 1750, ציין האסטרונום הצרפתי גיום לה ז'נטיל את קיומו של צביר כוכבים בקבוצת ברבור, אך לא ברור אם מדובר באותו הצביר. בשל בהירות נראיתו הגבוהה יחסית, יש סבירות גבוהה שהצביר אכן אותו הצביר שנצפה על ידי לה ז'נטיל. אריסטו ציין בשנת 325 לפני הספירה את קיומו של עצם דמוי שביט בקבוצת ברבור, וייתכן שהוא, למעשה, הראשון שהבחין בצביר. לצביר דרגת בהירות נראית 4.6 כך שניתן לראותו ללא ציוד עזר כאשר תנאי התצפית הם טובים במיוחד. באמצעות משקפת ניתן להבחין בכתריסר מכוכבי הצביר, שהבהיר שבהם הוא מדרגת בהירות 6.8. מיקומו של הצביר הוא כ-2.65 מעלות ממערב-דרום-מערב לכוכב π2 בברבור וכ-2.75 מעלות מצפון לכוכב ρ בברבור. לאיתורו של הצביר ניתן להשתמש גם בדנב שנמצא כ-9 מעלות בכיוון מערב-דרום-מערב מהצביר. במרחק של כ-3.75 מעלות ממזרח-דרום-מזרח ל-M39 נמצאת ערפילית הגולם (IC 5146) שניתנת לצפייה גם כן באמצעות משקפת או טלסקופ חובבים. קוטרו של M39 הוא כ-7.5 שנות אור ומרחקו ממערכת השמש הוא כ-825 שנות אור כך שגודלו הזוויתי הוא כ-32 דקות קשת - יותר מקוטרו של הירח המלא. הצביר מכיל לפחות 30 כוכבים, כמעט כולם בסדרה הראשית ורובם מסוג ספקטרלי A, כך שגילו של הצביר מוערך ב-300-230 מיליוני שנים. כוכביו המפותחים ביותר נמצאים לקראת סוף שלב ההיתוך של מימן להליום בליבתם ולקראת תחילת תהליך הפיכתם לענקים. מדיה וקבצים בנושא M39 בוויקישיתוף M39 בקטלוג מסיה באתר SEDS. M39, בבסיס הנתונים SIMBAD לגרמי שמיים אסטרונומיים
נייר שעווה

נייר שעווה הוא נייר, שתכונתו היא דחיית מים ושומן בזכות אטימתו על ידי ציפוי שני צדדיו בשעווה. המצאת נייר השעווה מיוחסת לממציא תומאס אדיסון. לנייר זה שימושים בבישול - שכן מזון איננו נדבק אליו - וכן בעטיפת מזון (כגון כריכים ועוגיות) לשם שמירת טריותו. בתקופה המודרנית מוכרת גם גרסה של נייר זה, המצופה בסיליקון, בדומה לנייר אפייה. עם זאת, מקומו במטבח נתפס במידה רבה על ידי ניילון נצמד. שימושים נוספים של נייר השעווה כוללים דפי מצע למדבקות נייר, כחומר גלם במלאכות-יד וכן לעטיפה לשם הבטיחות של סכינים כגון סכיני גילוח. מדיה וקבצים בנושא נייר שעווה בוויקישיתוף על נייר שעווה באתר המרכז לטכנולוגיה חינוכית
קופה אמריקה 2004

טורניר הכדורגל של אמריקה הדרומית - 2004 (2004 Campeonato Sudamericano Copa América) נערך בין ה-6 ל-25 ביולי 2004 בפרו, והיה הטורניר ה-41 של הקופה אמריקה. התחרות נוהלה על ידי CONMEBOL, הגוף המנהל של הכדורגל הדרום אמריקני. לגמר הטורניר הגיעו נבחרות ברזיל וארגנטינה, כאשר ברזיל זכתה בתואר בפעם השביעית, אחרי ניצחון בפנדלים 4 - 2, אחרי שוויון 2-2. המקום השלישי משחק הגמר 7 שערים ברזיל אדריאנו 3 שערים ארגנטינה קילי גונסאלס ארגנטינה חבייר סביולה אורוגוואי קרלוס בואנו 2 שערים ארגנטינה לוסיאנו פיגוארואה ארגנטינה לואיס גונסאלס ארגנטינה קרלוס טבס קולומביה אבל אגילאר קולומביה טרסור מורנו ברזיל לואיס פביאנו אקוודור אגוסטין דלגדו פרו נולברטו סולאנו אורוגוואי פביאן אסטויאנוף אורוגוואי ויסנטה סאנצ'ס אורוגוואי דריו סילבה מדיה וקבצים בנושא קופה אמריקה 2004 בוויקישיתוף קופה אמריקה 2004 בארכיון RSSSF
מנהור (תקשורת נתונים)

בתקשורת נתונים, מִנְהוּר, וגם תיעול (באנגלית: Tunneling Protocol), הוא השימוש בפרוטוקול תקשורת המאפשר הכמסה של פרוטוקול אחר בתוכו, באופן בו שדה המטען (payload) של פרוטוקול המעטפת, מכיל למעשה הודעות המקודדות על פי פרוטוקול הליבה. המונחים תיעול ומנהור נובעים מכך שלמעשה נוצרת תעלה או מנהרה מבודדת שבה עוברות הודעות של פרוטוקול הליבה. שימוש בפרוטוקול תיעול מאפשר לדוגמה חצייה של רשתות שאחרת לא היו מאפשרות מעבר של הפרוטוקול לו מבוצעת הכמסה. דוגמת שימוש נפוצה בפרוטוקול תיעול היא הכמסה של פרוטוקול שאיננו תומך בהצפנה באחר שכן, דבר המאפשר את אבטחת ערוץ מעבר ההודעות ללא כל שינוי בהגדרת הפרוטוקול הגלוי. פרוטוקולי תיעול לרוב אינם מקיימים את מודל השכבות של ה-OSI במובן שפרוטוקול המעטפת לרוב (אך לא תמיד) שייך לשכבה גבוהה או זהה לזו של פרוטוקול הליבה. מנהרת SSH היא תעלה מוצפנת הנוצרת על ידי פרוטוקול SSH בה מוכמס פרוטוקול אחר, לרוב פרוטוקול שאיננו מוצפן. לדוגמה, מחשבים מרוחקים המשתפים קבצים באמצעות פרוטוקול SMB דרך רשת לא מאובטחת, נדרשים להצפין את תעבורת פרוטוקול ה-SMB בחלק הלא מאובטח של הנתיב בו עוברים הנתונים. פרוטוקול SSH מאפשר יצירת תעלה מוצפנת שכזו, דרכה מועברות הודעות SMB. בהנחה שרשת המקור והיעד מאובטחות, מושגת בכך אבטחה מלאה של כל חלקי הרשת בהם מתבצע שיתוף הקבצים ללא כל שינוי במימוש פרוטוקול SMB. IP in IP (פרוטוקול 4): IP in IPv4/IPv6 SIT/IPv6 (פרוטוקול 41): IPv6 in IPv4/IPv6 GRE (פרוטוקול 47): Generic Routing Encapsulation OpenVPN (UDP פורט 1194): Openvpn SSTP (TCP פורט 443): Secure Socket Tunneling Protocol IPSec (פרוטוקול 50 ו-51): Internet Protocol Security L2TP (פרוטוקול 115): Layer 2 Tunneling Protocol VXLAN (UDP פורט 4789): Virtual Extensible Local Area Network.
קופה אמריקה 2001

טורניר הכדורגל של אמריקה הדרומית - 2001 (2001 Campeonato Sudamericano Copa América) נערך ביולי 2001 בקולומביה, והיה הטורניר ה-40 של הקופה אמריקה שנוהל על ידי CONMEBOL, קונפדרציית הכדורגל הדרום אמריקאית. הטורניר נערך בקולומביה, חרף החשש מהמצב הביטחוני במדינה. כשהלכה למעשה, ההחלטה על קולומביה כמדינה מארחת התקבלה ברגע האחרון, כאשר ונצואלה ומדינות נוספות הציעו לארח את הקופה אמריקה. אף שנבחרת קנדה בכדורגל הוזמנה לטורניר, הכדורגלנים הקנדיים סירבו לשחק בטורניר והם שבו לקבוצות הכדורגל שלהם מבלי ליטול חלק בטורניר. נוסף לכך בלטה מאוד גם היעדרותה של ארגנטינה מהטורניר, שסירבה אף היא להגיע למדינה שהמצב הביטחוני בה כה בעייתי, זאת חרף הבטחת הרשויות הקולומביאניות לספק את כל שירותי האבטחה הדרושים - וכך בהיעדרן של קנדה וארגנטינה, הוזמנו הונדורס וקוסטה ריקה. הונדורס הוזמנה ממש ברגע האחרון והכדורגלנים הגיעו במטוס שסופק על ידי חיל האוויר הקולומביאני והם נחתו בבוגוטה, ממש כמה שעות לפני תחילת משחק הפתיחה של הטורניר. קולומביה זכתה בתואר אלופת הקופה אמריקה לראשונה בתולדותיה. 6 שערים קולומביה ויקטור אריסטיסאבאל 5 שערים קוסטה ריקה פאולו ואנצ'ופה 3 שערים צ'ילה כריסטיאן מונטסינוס הונדורס אמאדו גווארה הונדורס סאול מרטינס 2 שערים ברזיל דנילסון אקוודור אגוסטין דלגדו מקסיקו ג'ארד בורגטי פרגוואי וירג'יליו פריירה קופה אמריקה 2001 בארכיון RSSSF קולומביה זכתה לראשונה בכתר הקופה, מתוך BBC (באנגלית).
קופה אמריקה 1999

קופה אמריקה 1999 (בספרדית: Copa América 1999) הוא טורניר הקופה אמריקה ה-39. הטורניר נערך מ-29 ביוני ועד 18 ביולי 1999 בפרגוואי. בטורניר זכתה נבחרת ברזיל לאחר שניצחה במשחק הגמר את נבחרת אורוגוואי בתוצאה 3–0. לטורניר זה הוזמנו שתי נבחרות שאינן מאמריקה הדרומית – נבחרת מקסיקו ונבחרת יפן, אשר הפכה לנבחרת הראשונה מחוץ ליבשת אמריקה אשר משתתפת בטורניר. 5 שערים ברזיל רונאלדו ברזיל ריבאלדו 4 שערים ברזיל אמורוזו 3 שערים ארגנטינה מרטין פלרמו צ'ילה איבן סמוראנו מקסיקו לואיס הרננדס פרגוואי מיגל אנחל בניטס פרגוואי רוקה סנטה קרוס אורוגוואי מרסלו סלז'טה מדיה וקבצים בנושא קופה אמריקה 1999 בוויקישיתוף קופה אמריקה 1999 ב-rsssf
אוטה ברהה

אוטה טייסן ברהה (בדנית: Otte Thygesen Brahe; ‏2 באוקטובר 1518 – 9 במאי 1571) היה אציל דני, בן לאחת המשפחות המשפיעות ביותר בדנמרק באותה התקופה. אוטה ידוע במיוחד כאביו של האסטרונום טיכו ברהה ובשל האחוזה שייסד – טירת קנוטסתורפ. היה אביר מסדר הפיל. אוטה נולד בטירת טוסתרופ לטי ברהה וסופי ראד. אוטה נשא לאישה את באטה בילה בשנת 1544. גם באטה הייתה אצילה דנית ממעמד זהה לזה של אוטה, ולשניים היו חוות, יערות ואדמות רבות בערים דניות כגון קופנהגן. את הטירה בנה במאה ה-16 ובנייתה נשלמה בשנת 1550. ליזבת' ברהה – נולדה ב-10 בספטמבר 1545 בטירת קנוטסתורפ. נישאה לויטסקול קלוסטר. נפטרה ב-30 באוקטובר 1563. מרגרט ברהה – נולדה ב-1545 בטירת קנוטסתורפ. טי ברהה – נולד ב-14 בדצמבר 1546 בטירת קנוטסתורפ. נפטר ב-24 באוקטובר 1601. נחטף ושינה את שמו לטיכו. נילס ברהה – נולד ב-15 בדצמבר 1546 בטירת קנוטסתורפ. נפטר בטרם מלאו לו שבעה ימים. סטין ברהה – נולד ב-21 בדצמבר 1547 בסקונה. נפטר ב-11 באפריל 1620. מרין ברהה – נולדה ב-5 במאי 1549 בטירת קנוטסתורפ. אקסל ברהה – נולד ב-28 במאי 1550 בטירת קנוטסתורפ. נפטר ב-14 באוגוסט 1616. מרגרטה ברהה – נולדה ב-22 באוקטובר 1551 בטירת קנוטסתורפ. נפטרה ב-10 במרץ 1614. קירסטן ברהה – נולדה ב-26 באוקטובר 1552 בטירת קנוטסתורפ. נפטרה ב-1 במאי 1566. יורגן אוטסן ברהה – נולד ב-19 בפברואר 1544 בטירת קנוטסתורפ. נפטר ב-4 בפברואר 1601. קנוד ברהה – נולד ב-24 באוגוסט 1555 בטירת אלבורגוס. נפטר ב-3 בפברואר 1615. סופי ברהה – נולדה ב-1556 נפטרה ב-1643. טיכו נולד בטירת קנוטסתורפ, שבסקונה דנמרק (כיום דרום שוודיה) בשם טיגה אוטסן ברהה. כשהיה בן שנתיים, בשנת 1548, נחטף בידי דודו יורגן ברהה ונלקח לטירת טוסתרופ וכשהייה נער שינה את שמו לטיכו. ישנה סברה שטוענת כי אוטה הבטיח לאחיו שהיה חשוך ילדים את אחד מבניו, הזמן עבר ואוטה לא עמד בהבטחתו ולכן יורגן החליט לפעול וחטף את טיכו. אף על פי שבנם נחטף, אין עדויות כי אוטה ברהה ואשתו התאמצו להשיב אליהם את בנם. אוטה לא רצה שחמשת בניו יבזבזו את זמנם וילמדו לטינית, אלא רצה שיגדלו להיות שרי צבא. הוא דאג לאמן את בניו בלחימה בחרב וסייסות. כאמור, אוטה היה בן למשפחה מבוססת ביותר באליטה הדנית. מתוקף מעמדו הרם וכדי להרחיב את טירתו שרף את יבוליהם של 7 איכרים והבריח אותם אל היער. אוטה היה בן ברית קרוב של מלך דנמרק ומאוחר יותר הפך להיות מושל הלסינבורג (כנראה בהשפעתו של פדר אוקס). משנת 1563 היה אוטה לאוליגרך, אחד מ-20 אנשים ששלטו בדנמרק. בסוף שנת 1570 אוטה חלה מאוד ומת במאי 1571. בעזבונו של אוטה הייתה טירת קנוטסתורפ, 500 חוות, 60 קוטג'ים 14 טחנות קמח ובתים בקופנהגן. באטה בילי טיכו ברהה טירת קנוטסתורפ ג'. ל. אי. דרייר, Tychonis Brahe Dani Opera Omnia מדיה וקבצים בנושא אוטה ברהה בוויקישיתוף אוטה ברהה
סבטלוסט ברוד

סבטלוסט ברוד (בקרואטית: KK Svjetlost Brod) הוא קבוצת כדורסל קרואטית מהעיר סלבונסקי ברוד שבמזרח קרואטיה, המשחקת בליגת העל הקרואטית. המועדון הוקם בשנת 1946 והשתתפה בליגה היוגוסלבית. שמו הראשון Crvena Zvezda (הכוכב האדום), אשר היה אופייני יותר למועדון הסרבי "הכוכב האדום בלגרד". ניתן להניח כי השם נבחר בגלל הרעיון הקומוניסטי הבסיסי. במשך השנים, השתנה שמה של הקבוצה מספר רב של פעמים: BSK, פרולטר, אוריולס, אוריולס יסין, סבטלוסט אוריוליס ברוד, ומאז 2005: סבטלוסט ברוד. הקבוצה משחקת בליגה הקרואטית הבכירה מאז עונת 1996/97. בעונת 2002/03 הגיעה הקבוצה עד לחצי גמר הגביע הקרואטי. מאמן הקבוצה בעבר דראזן סטויץ', אימן את נבחרת הנוער של קרואטיה. הקבוצה השתתפה במסגרת אירופאית בפעם הראשונה בעונת 1998/99 בגביע קוראץ', אך הודחה על ידי קבוצת פלקו סומבטהי מהונגריה. בעבר השתתפה הקבוצה בליגה הבלקנית. בחודש מרץ 2010 החלה הקבוצה לשחק בהיכל ויוש החדש, עם קיבולת של 2,500 מקומות ישיבה. קרואטיה פראן פילפיץ' קרואטיה מיס דימיניץ' קרואטיה מרקו פיפלוביץ' ארצות הברית מרכוס נוריס סרביה פטאר ז'יבקוביץ' מקדוניה טומה דיסלייב קרואטיה לוקה פטקוביץ' קרואטיה פיליפ ווקיצ'ביץ' מדיה וקבצים בנושא סבטלוסט ברוד בוויקישיתוף חדשות הקבוצה באתר המקומי sbplus.hr
אבי פיילר

אבי פיילר (נולד ב-17 בפברואר 1949) הוא צייר ישראלי. עוסק גם ביצירת תכשיטים ופיסול בזכוכית ובאבן. פיילר נולד ביפו, בן יחיד לחנה ויהושע פיילר, זוג ניצולי שואה. החל לצייר עוד בילדותו. למד בבית הספר בצלאל לאומנויות, ובמקביל מכר ציורים ברחובות העיר העתיקה בירושלים. שנה לאחר שהחל את לימודיו בבצלאל, קיבל מלגה מממשלת איטליה והמשיך את לימודיו ברומא. ב-1974 חזר לישראל ועבר לגור בסיני, בקרבת ים סוף. ב-1975 עבר לגור בבנימינה, שם צייר והעביר סדנאות אמנות. ב-1979 יצא פיילר למסע של שנה ברחבי אפריקה, הודו וסרי לנקה. לאחר מכן התגורר ויצר בגואה שבהודו, בדרום אסיה ובאיי הפסיפיק. שנה לאחר מכן עבר לקליפורניה, הולנד וספרד, בה חווה את אחת מתקופות היצירה הפוריות ביותר שלו. באותה שנה התעניינו בציוריו מספר אספנים ידועים, בהם פול צוקרמן בארצות הברית, טולדנו אברבנל בפריז, והילמי ובטרפילד בלונדון. בשנת 1984 בחר מוזיאון הלובר בפריז, צרפת, להציג ציור של פיילר בתערוכה בינלאומית. באותה שנה אורגנה תערוכת יחיד של פיילר בציריך, שווייץ. בהמשך הופיעו ציוריו במספר גלריות בצרפת, יפן, ובתל אביב. בשנת 1988 הוזמן ללמד באוניברסיטת האומנויות בטוקיו על ידי פרופסור טצויה נודה. ב-1992 חזר להתגורר וליצור בעיר הולדתו יפו, ועד לשנת 2006 צייר עבור אספנים וציוריו הוצגו בתערוכות יחיד ותערוכות קבוצתיות ברחבי העולם. בין השנים 2007-2013 צייר ויצר ביערות קוסטה ריקה, ואחריהן שב לישראל והציג בתערוכת יחיד במוזיאון אילת. כיום פיילר מתגורר עם משפחתו וממשיך ליצור בזכרון יעקב. 1984 - תערוכה קבוצתית - מוזיאון לאומי מונקו 1985 - תערוכת יחיד - אוטו ארט גלרי - ציריך, שווייץ 1985 - תערוכה קבוצתית - גלרי דה ארט כנטמפארו - פריז, צרפת 1987 - תערוכת יחיד - גלריה שדמה - תל אביב, ישראל 1988 - תערוכת יחיד - גלריה טמיה גיזה - טוקיו, יפן 1988 - תערוכה קבוצתית - גלריה יורצ'ו - טוקיו, יפן 1989 - תערוכת יחיד - ארט סנטר - ציריך, שווייץ 1989 - תערוכת יחיד - גלרי אמפלאץ - ציריך, שווייץ 1994 - תערוכה קבוצתית - האנגר 21, מוזיאון ישראל 2005 - תערוכת יחיד - גאלרי לקוק, ברלין, גרמניה אתר האינטרנט הרשמי של אבי פיילר ליאורה גולדנברג-שטרן וליאת שלזינגר, תביעה: איתן ורטהיימר מחזיק בציור שלא שייך לו, באתר nrg‏, 20 בינואר 2010